หนูอยากรู้ค่ะ ว่าคนที่เป็นโรคลมชักสามารถบริจาคร่างกายได้ไหมคะ
สวัสดีค่ะ การบริจาคร่างกาย หากต้องการบริจาคทั้งร่างกายเพื่อการศึกษา สภาพต่างๆ และอวัยวะของร่างกายจะต้องมีความสมบูรณ์ นอกจากนี้ยังขึ้นอยู่กับข้อกำหนดของหน่วยงานรับบริจาคและวัตถุประสงค์ของการบริจาคด้วย โดยหน่วยงานที่รับบริจาคอาจปฏิเสธในการรับร่างผู้บริจาคได้ในกรณีต่อไปนี้1. ขณะเสียชีวิตอายุน้อยกว่า 17 ปี หรือเกิน 80 ปี หรือน้ำหนักต่ำกว่า 40 กิโลกรัม2. เสียชีวิตเกินกว่า 24 ชั่วโมงโดยไม่ได้ถูกเก็บรักษาร่างไว้ในห้องเย็นของโรงพยาบาล หรือเริ่มมีการเน่าบางส่วน3. ผู้บริจาคร่างกายเคยได้รับการผ่าตัดหรือมีร่องรอยความเสียหายที่ชัดเจนบริเวณศีรษะและสมองก่อนเสียชีวิต4. ผู้บริจาคร่างกายเสียชีวิตเนื่องจากโรคร้ายแรงต่าง ๆ เช่น มะเร็ง เอดส์ วัณโรคชนิดแพร่กระจาย อุบัติเหตุที่มีการสูญเสียอวัยวะ5. ผู้บริจาคร่างกายมีคดี ที่มีความเกี่ยวข้องกับคดี หรือต้องมีการผ่าพิสูจน์6 .ร่างของผู้บริจาคผ่านกระบวนการเก็บรักษาด้วยน้ำยาแล้ว7. ร่างของผู้บริจาคมีสภาพไม่เหมาะสม เช่น อวัยวะขาดหายไป มีความพิการจากอุบัติเหตุ หรือพิการผิดรูปแต่กำเนิด8. ที่บริจาคเก็บศพของหน่วยงานรับบริจาคเต็มดังนั้นหากเป็นแค่โรคลมชัก ไม่ได้เคยผ่าตัดใหญ่บริเวณสมองมาก่อน และไม่มีข้อจำกัดอื่นๆ ดังที่กล่าวไป ก็สามารถที่จะบริจาคร่างกายได้ค่ะ